Ещанэ увыпIэр къахь
Тэтэрстан Республикэм и Къэзан къалэм мазаем и 17-24-хэм щекIуэкIащ боксымкIэ Урысей МВД-м и чемпионат. Абы ещанэ увыпIэр къыщихьащ КъБР-м щыIэ МВД-м и командэм.
Къэрал кIуэцI IуэхухэмкIэ министерствэу КъБР-м щыIэм и командэм, тренерыр республикэ МВД-м и УРЛС-м и IэщIагъэлI нэхъыщхьэ Занилэ Борисщ, Урысей МВД-м Налшык къалэмкIэ и управленэм и лэжьакIуэхэу полицэм и сержантхэу Атэбий Ахъмэт, Тхьэшыгугъ Ислъам, КIуащ Залым, полицэм и сержант нэхъыщIэхэу КъардэнгъущI Азэмэт, Бозиев Хьэрун, Хьэбылэ Аслъэн сымэ.
Зэхьэзэхуэм щытекIуахэр щагъэлъэпIащ Къэзан Боксымрэ стIолыщхьэ теннисымкIэ и центрым.
Гуп зэпеуэм КъБР-м щыIэ МВД-м и командэм ещанэ увыпIэр къыщихьащ. Абы щытекIуащ Урысей МВД-м Владимир областым щиIэ управленэм и спортсменхэр.
Дыгулыбгъу Жантинэ.
